# 2026 ఫిఫా ప్రపంచ కప్

2026 ఫిఫా ప్రపంచ కప్| కెనడా/మెక్సికో/అమెరికా 2026 |
| --- |
|
 |
| టోర్నమెంటు వివరాలు |
| ఆతిథ్య దేశాలు | కెనడా మెక్సికో అమెరికా |
| తేదీలు | 2026 జూన్–జూలై |
| జట్లు | 48 (6 కాన్ఫెడరేషన్ల నుండి) |
| వేదిక(లు) | 16 (16 ఆతిథ్య నగరాల్లో) |
|

**2026 లో జరిగే ఫిఫా ప్రపంచ కప్,** ఫిఫా ఫుట్‌బాల్ ప్రపంచ కప్ పోటీల్లో 23 వది. ఇది ఫిఫా సభ్య దేశాల జాతీయ జట్లు పోటీ చేసే చతుర్వార్షిక అంతర్జాతీయ పురుషుల ఫుట్‌బాల్ ఛాంపియన్‌షిప్. ఈ టోర్నమెంటును ఉత్తర అమెరికా ఖండం లోని మూడు దేశాలు - కెనడా, మెక్సికో, అమెరికా - లోని 16 నగరాలు సంయుక్తంగా నిర్వహిస్తున్నాయి. క్వార్టర్ ఫైనల్స్ నుండి జరిగే మ్యాచ్‌ లన్నీ అమెరికా లోనే జరుగుతాయి. అమెరికా మొత్తం అరవై మ్యాచ్‌లను నిర్వహిస్తుంది. కెనడా, మెక్సికోలు చెరొక 10 మ్యాచ్‌లకు ఆతిథ్యం ఇస్తాయి. మూడు దేశాలు కలిసి ఆతిథ్యం ఇచ్చే తొట్టతొలి ఫుట్‌బాల్ ప్రపంచ కప్పు ఇది. ఈ టోర్నమెంటులో మొత్తం 48 జట్లు పాల్గొంటాయి. 48 జట్లు ఆడే ఫుట్‌బాల్ ప్రపంచ కప్పు పోటీలు కూడా ఇవే. మాస్కోలో జరిగిన 68వ FIFA కాంగ్రెస్‌లో ఈ మూడు దేశాలు మొరాకో ను ఓడించి ఆతిథ్య హక్కును గెలుచుకున్నాయి. 2002 తర్వాత ఒకటి కంటే ఎక్కువ దేశాలు ఆతిథ్యమిస్తున్న తొలి ప్రపంచ కప్పు గాను, రెండు కంటే ఎక్కువ దేశాలు నిర్వహించే తొలి ప్రపంచ కప్పు గానూ ఇది నిలిచింది. 1970, 1986 లలో జరిగిన టోర్నమెంటులకు ఆతిథ్యమివ్వడంతో, మెక్సికో మూడుసార్లు పురుషుల ప్రపంచ కప్‌కు ఆతిథ్యమిచ్చిన లేదా సహ-ఆతిథ్యం ఇచ్చిన మొదటి దేశంగా అవతరించింది. అమెరికా ఆతిథ్యమిచ్చిన చివరి ప్రపంచ కప్‌ 1994 లో జరిగింది. కెనడా, పురుషుల టోర్నమెంటుకు ఆతిథ్యమివ్వడం ఇదే మొదటిసారి.

## టోర్నమెంటు తీరు

2013 అక్టోబరులో అప్పటి UEFA అధ్యక్షుడిగా ఉన్న మిచెల్ ప్లాటిని, టోర్నమెంటును 40 జట్లకు విస్తరించాలని సూచించాడు. ఇదే అభిప్రాయాన్ని 2016 మార్చిలో నాటి FIFA అధ్యక్షుడు గియాని ఇన్ఫాంటినో కూడా చెప్పాడు. మునుపటి 32 టీమ్ ఫార్మాట్ నుండి టోర్నమెంటులో పాల్గొనేవారి సంఖ్యను పెంచుతున్నామని 2016 అక్టోబరు 4 న ప్రకటించారు. విస్తరణ ఎలా జరపాలనే దానికి నాలుగు పద్ధతులను పరిగణించారు:

* 40 జట్లకు విస్తరించడం (5 జట్ల 8 గ్రూపులు)—88 మ్యాచ్‌లు
* 40 జట్లకు విస్తరించడం (4 జట్ల 10 గ్రూపులు)—76 మ్యాచ్‌లు
* 48 జట్లకు విస్తరించడం (32-జట్టు ప్లేఆఫ్ రౌండ్ ప్రారంభం)—80 మ్యాచ్‌లు
* 48 జట్లకు విస్తరించడం (3 జట్ల 16 గ్రూపులు)—80 మ్యాచ్‌లు

2017 జనవరి 10 న, FIFA కౌన్సిల్, నాల్గవ పద్ధతిని ఎంచుకుంది. 48-జట్ల టోర్నమెంటుగా విస్తరించడానికి ఏకగ్రీవంగా ఓటు వేసింది. టోర్నమెంటు గ్రూపు దశ మూడు జట్లతో కూడిన 16 గ్రూపులతో ప్రారంభమవుతుంది. ప్రతి గ్రూపు లోని మొదటి రెండు జట్లు, 32 జట్లతో ప్రారంభమయ్యే నాకౌట్ దశకు వెళ్తాయి. గతంలో కంటే ఈ నాకౌట్ దశ అదనం. మొత్తంగా ఆడే గేమ్‌ల సంఖ్య 64 నుండి 80కి పెరుగుతుంది. అయితే ఫైనలుకు చేరే జట్లు ఆడే మొత్తం గేముల సంఖ్య మాత్రం మారదు - ఏడు గానే ఉంటుంది. గ్రూపు దశలో మాత్రం ప్రతి జట్టు, గతంలో కంటే ఒక మ్యాచ్ తక్కువ ఆడుతుంది. మునుపటి 32 జట్ల టోర్నమెంటుల మాదిరిగానే ఈ టోర్నమెంటు కూడా 32 రోజుల్లో పూర్తవుతుంది.

### విమర్శ

గ్రూపు దశలో ప్రతి గ్రూపు లోను ఉండే మూడు జట్లలోంచి రెండు జట్లు నాకౌట్‌ దశకు వెళ్ళే పద్ధతి వలన జట్లు కుమ్మక్కు అయ్యే ప్రమాదం ఉందని విమర్శ వచ్చింది. 1982 ప్రపంచ కప్ పోటీల్లో ఇలాంటిదే జరిగింది.

## అతిథి ఎంపిక

 ఆరు సమాఖ్యలతో ప్రపంచ పటం
ఫిఫా కౌన్సిల్ వివిధ ఖండాంతర సమాఖ్యల మధ్య ఆతిథ్య దేశాన్ని ఎంపిక చెయ్యడంలో రొటేషన్‌ విధానంపై 2013 - 2017 ల మధ్య ఊగిసలాడింది. మునుపటి రెండు టోర్నమెంటులకు ఆతిథ్యమిచ్చిన సమాఖ్యలకు చెందిన దేశాల నుండి ప్రతిపాదనలను తీసుకోమని మొదట్లో నిర్ణయించింది. ఆ తరువాత, మునుపటి టోర్నమెంటుకు ఆతిథ్యమిచ్చిన సమాఖ్యకు చెందిన దేశాలను మాత్రమే తరువాతి టోర్నమెంటుకు ఆతిథ్య మివ్వడానికి వీలు లేకుండా మార్చింది. మళ్ళీ వెంటనే దాన్ని మునుపటి రెండు ప్రపంచ కప్‌లకూ అని మార్చింది. అయితే, ఒకవేళ వచ్చిన ప్రతిపాదనల్లో ఏదీ కూడా కఠినమైన సాంకేతిక, ఆర్థిక నిబంధనలకు అనుగుణంగా లేనట్లైతే, అంతకు ముందరి రెండవ ప్రపంచ కప్పుకు ఆతిథ్యమిచ్చిన సమాఖ్య లోని సభ్య దేశాలు కూడా పోటీ పడవచ్చని ఒక మినహాయింపును ఫిఫా కౌన్సిల్ చేర్చింది. 2017 మార్చిలో, ఫిఫా అధ్యక్షుడు జియాని ఇన్ఫాంటినో "2018, 2022 లలో వరుసగా రష్యా, ఖతార్‌లు ఆతిథ్యమిచ్చాయి కాబట్టి, యూరోప్ (UEFA), ఆసియా (AFC) లకు పోటీలో పాల్గొనే అర్హత లేదని ధృవీకరించాడు." అందువల్ల, 2026 ప్రపంచ కప్‌ను మిగిలిన నాలుగు సమాఖ్యలలో ఎవరైనా నిర్వహించవచ్చు: CONCACAF (ఉత్తర అమెరికా; చివరిగా 1994 లో ఆతిథ్య మిచ్చింది), CAF (ఆఫ్రికా; చివరిగా 2010 లో ఆతిథ్య మిచ్చింది), CONMEBOL (దక్షిణ అమెరికా; చివరిగా 2014 లో ఆతిథ్య మిచ్చింది) లేదా OFC (ఓషియానియా, ఇంతకు ముందెన్నడూ ఆతిథ్య మివ్వలేదు). ఆ నలుగురి ప్రతిపాదనల్లో నిబంధనలకు అనుగుణంగా ఉన్నవి ఏవీ లేనట్లైతే, ఐరోపా సమాఖ్యకు అర్హత లభిస్తుంది.

 2026 నాటి హోస్ట్‌ల ప్రకటన తర్వాత, ప్రపంచ కప్ ఆతిథ్య దేశాల మ్యాప్
2002 టోర్నమెంటు తర్వాత, FIFA ప్రపంచ కప్‌ను ఒకరి కంటే ఎక్కువ దేశాలు కలిసి ఆతిథ్యమివ్వడాన్ని ఫిఫా నిషేధించింది. మళ్ళీ దాన్ని 2026 ప్రపంచ కప్ కోసం సడలించింది. అయితే సహ అతిథులను నిర్దిష్ట సంఖ్యకు మాత్రమే పరిమితం కాకుండా ఒక్కో కేసును బట్టి మూల్యాంకనం చేసింది. అలాగే 2026కి, పోటీని నిర్వహించడానికి కనీస సాంకేతిక అవసరాలు లేని పోటీదార్లను మినహాయించే అధికారాన్ని, పోటీల కమిటీతో సంప్రదింపులు చేసి నిర్ణయించేలా, ఫిఫా ప్రధాన సెక్రటేరియట్‌కు కట్టబెట్టారు.

కెనడా, మెక్సికో, యునైటెడ్ స్టేట్స్ మూడూ టోర్నమెంటు కోసం విడివిడిగా పోటీ పడాళని భావించాయి. అయితే, 2017 ఏప్రిల్ 10 న సంయుక్తంగా పోటీ పడుతున్నట్టు ప్రకటించాయి.

### ఓటింగ్

మాస్కోలో జరిగిన 68వ FIFA కాంగ్రెస్ సందర్భంగా 2018 జూన్ 13 న ఓటింగ్ జరిగింది. అర్హులైన సభ్యులందరూ వోటింగులో పాల్గొనేలా నిర్వహించారు. సంయుక్త పోటీదారుకు 134 చెల్లుబాటు అయ్యే వోట్లు రాగా, మొరాకోకు 65 చెల్లుబాటు అయ్యే వోట్లు వచ్చాయి. పురుషుల, మహిళల ప్రపంచ కప్‌లు రెండింటికీ ఆతిథ్యమిచ్చిన ఐదవ దేశంగా కెనడా నిలిచింది. మెక్సికో మూడు పురుషుల ప్రపంచ కప్‌లకు ఆతిథ్యమిచ్చిన మొదటి దేశంగా అవతరించింది. అమెరికా, పురుషుల మహిళల ప్రపంచ కప్‌లు రెండింటికీ చెరి రెండుసార్లు ఆతిథ్యం ఇచ్చిన తొలి దేశం అవుతుంది.

| దేశం | ఓటు |
| --- | --- |
| రౌండ్ 1 |
| **కెనడా, మెక్సికో, యునైటెడ్ స్టేట్స్** | **134** |
| మొరాకో | 65 |
| బిడ్‌లు ఏవీ లేవు | 1 |
| నిరాకరణలు | 3 |
| మొత్తం ఓట్లు | 200 |

## వేదికలు

బిడ్డింగ్ ప్రక్రియలో పూర్తిగా పనిచేసే దశలో ఉన్న 43 వేదికలు, 2 నిర్మాణంలో ఉన్న వేదికలతో, 41 నగరాలను బిడ్‌లో భాగంగా సమర్పించారు (మెక్సికోలోని మూడు నగరాల్లో మూడు వేదికలు, కెనడాలోని ఏడు నగరాల్లో తొమ్మిది వేదికలు, అమెరికాలో 34 నగరాల్లో 38 వేదికలు). టోర్నమెంటు జరిగే క్రమంలో, మొదటి రౌండు తరువాత తొమ్మిది వేదికలు, తొమ్మిది నగరాలు తగ్గి పోతాయి. రెండవ-రౌండు తరువాత ఆరు నగరాల్లో, మరో తొమ్మిది వేదికలు తగ్గుతాయి. అయితే మూడు నగరాల్లో మూడు వేదికలు (చికాగో, మిన్నియాపాలిస్, వాంకోవర్) ఆర్థిక వివరాలను చర్చించడానికి సుముఖత చూపకపోవడంతో నిష్క్రమించాయి. 2021 జూలైలో మాంట్రియల్ నిష్క్రమించిన తర్వాత, వాంకోవర్ తిరిగి పాల్గొనాలని నిర్ణయం తీసుకుంది. 2022 ఏప్రిల్ లో అభ్యర్థి నగరంగా తిరిగి చేరింది. మొత్తం వేదికల సంఖ్య 24 కు చేరింది.

2022 జూన్ 16 న ఫిఫా, పదహారు అతిధేయ నగరాలను మూడు భౌగోళిక విభాగాలుగా విభజిస్తూ ప్రకటించింది. వాంకోవర్, సియాటెల్, శాన్ ఫ్రాన్సిస్కో, లాస్ ఏంజిల్స్, గ్వాడలజారా లు పశ్చిమ విభాగం లోను, కాన్సాస్ సిటీ, డల్లాస్, హ్యూస్టన్, అట్లాంటా, మోంటెర్రే, మెక్సికో సిటీలు మధ్య విభాగం లోను, టొరంటో, బోస్టన్, న్యూయార్క్ నగరం, ఫిలడెల్ఫియా, మయామి లు తూర్పు విభాగం లోనూ (కెనడాలో 2, మెక్సికోలో 3, అమెరికాలో 11) ఉన్నాయి. ఎంచుకున్న పదహారు స్టేడియంలలో ఎనిమిదింటికి శాశ్వత కృత్రిమ టర్ఫ్‌లు ఉన్నాయి,. ఫిఫా, యూనివర్శిటీ ఆఫ్ టేనస్సీ - మిచిగాన్ స్టేట్ యూనివర్శిటీ పరిశోధన బృందాల ఆధ్వర్యంలో వీటిని తీసివేసి, ఆ స్థానంలో గడ్డి పెంచాలని ప్రణాళిక చేసారు. ఐదు వేదికలు ముడుచుకునే పైకప్పు వ్యవస్థలను ఉపయోగిస్తాయి.

కెనడా, అమెరికాల్లో సాకర్-కోసమే నిర్మించిన స్టేడియంలు ఉన్నప్పటికీ, 30,000 సీట్ల సామర్థ్యమున్న నాష్‌విల్లేలోని జియోడిస్ పార్క్ అమెరికా లోని అతిపెద్ద సాకర్ స్టేడియం. ఫిఫా నిర్దేశించే కనిష్ట సామర్థ్యం (40,000) కంటే ఇది తక్కువగా ఉంది. కెనడా, టోరంటో లోని MLS స్టేడియం సామర్థ్యాన్ని ఈ టోర్నమెంటు కోసం 30,000 నుండి 45,500 వరకు విస్తరిస్తారు. అయితే, అట్లాంటాలోని మెర్సిడెస్-బెంజ్ స్టేడియం, ఫాక్స్‌బరోలోని జిల్లెట్ స్టేడియం, సియాటెల్‌లోని లుమెన్ ఫీల్డ్ వంటి కొన్ని స్టేడియంలు ఉన్నాయి, వీటిని NFL, MLS జట్లు ఉపయోగించుకుంటాయి. ప్రధానంగా గ్రిడిరాన్ ఫుట్‌బాల్ కోసం ఉపయోగించినప్పటికీ, అమెరికన్ స్టేడియంలు నేషనల్ ఫుట్‌బాల్ లీగ్ జట్లకు, కెనడా స్టేడియాలు కెనడియన్ ఫుట్‌బాల్ లీగ్ (CFL)కి ఆతిథ్యమివ్వడంతో, కెనడా, అమెరికా స్టేడియంలన్నిటినీ సాకర్ కోసం అనేక సందర్భాలలో ఉపయోగించారు.

|  మెక్సికో నగరం |  న్యూ యార్క్/న్యూ జెర్సీ |  డల్లాస్ |  కాన్సాస్ నగరం |  హ్యూస్టన్ |
| --- | --- | --- | --- | --- |
| ఎస్టాడియో అజ్టెకా | మెట్‌లైఫ్ స్టేడియం (న్యూజెర్సీ) | AT&amp;T స్టేడియం‡ (ఆర్లింగ్‌టన్, టెక్సాస్) | యారోహెడ్ స్టేడియం | NRG స్టేడియం‡ |
| సామర్థ్యం: **87,523** | సామర్థ్యం: **82,500** | సామర్థ్యం: **80,000** (105,000 కు పెంచే వీలు) | సామర్థ్యం: **76,416** | సామర్థ్యం: **72,220** |
|  |  |  |  |  |
|  అట్లాంటా | **అట్లాంటాబోస్టన్డల్లాస్హ్యూస్టన్కాన్సాస్ నగరంలాస్ ఏంజిలిస్మియామీన్యూయార్క్ఫిలడెల్ఫియాశాన్ ఫ్రాన్సిస్కోసియాటెల్టోరంటోవాంకూవర్మెక్సికో నగరంమాంటెరేగ్వాడలజారా** ఆతిథ్య దేశాలు |  లాస్ ఏంజెలిస్ |
| మెర్సిడెస్ బెంజ్ స్టేడియం‡ | సోఫీ స్టేడియం (ఇంగిల్‌వుడ్, కాలిఫోర్నియా) |
| సామర్థ్యం: **71,000** (83,000 కు పెంచే వీలు) | సామర్థ్యం: **70,240** (1,00,240 కు పెంచే వీలు) |
|  |  |
|  Philadelphia |  సియాటిల్ |
| లింకన్ ఫైనాన్షియల్ ఫీల్డ్ | లూమెన్ ఫీల్డ్ |
| సామర్థ్యం: **69,796** | సామర్థ్యం: **69,000** (72,000 కు పెంచే వీలు) |
|  |  |
|  శాన్ ఫ్రాన్సిస్కో బే ఏరియా |  బోస్టమ్ |
| లీవైస్ స్టేడియం (శాంటా క్లారా, కాలిఫోర్నియా) | జిలెట్ స్టేడియం (ఫాక్స్‌బరో, మసాచుసెట్స్) |
| సామర్థ్యం: **68,500** (75,000 కు పెంచే వీలు) | సామర్థ్యం: **65,878** |
|  |  |
|  మియామీ |  వాంకూవర్ |  మాంటెరే |  గ్వాడలజారా |  టోరంటో |
| హార్డ్ రాక్ స్టేడియం (మియామీ గార్దెన్స్, ఫ్లారిడా) | BC ప్లేస్‡ | ఎస్టాడియో BBVA (గ్వాడలూప్, న్యూవో లియోన్) | ఎస్టాడియో ఎక్రాన్ (జపోపన్, జాలిస్కో) | BMO ఫీల్డ్ |
| సామర్థ్యం: **64,767** | సామర్థ్యం: **54,500** | సామర్థ్యం: **53,500** | సామర్థ్యం: **49,850** | సామర్థ్యం: **30,000** (45,500 కు పెంచుతారు) |
|  |  |  |  |  |

## జట్లు

### అర్హత సాధించినవి

  అర్హత సాధించిన జట్టు  ఎలిమినేట్ అయిన జట్టు  ఉపసంహరించుకున్న లేదా సస్పెండ్ చేయబడిన జట్టు  ఫిఫా సభ్యత్వం లేనివి
యునైటెడ్ బిడ్ సిబ్బంది ఆతిథ్య దేశాలు మూడింటికి ఆటోమేటిక్ బెర్త్‌లు లభిస్తాయని అంచనా వేశారు. ఆగస్టు 31, 2022న ఫిఫా అధ్యక్షుడు జియాని ఇన్ఫాంటినో ఆరు కాంకాకాఫ్ జట్లు ప్రపంచ కప్‌కు అర్హత సాధిస్తాయని, ఆతిథ్య దేశాలుగా కెనడా, మెక్సికో, అమెరికా ఆటోమేటిక్‌గా అర్హత సాధిస్తాయని ధృవీకరించారు. ఫిబ్రవరి 14, 2023న ఫిఫా కౌన్సిల్ దీనిని నిర్ధారించింది.

67వ ఫిఫా కాంగ్రెస్‌కు ముందు, బహ్రెయిన్ రాజధాని మనామాలో జరిగిన సమావేశంలో స్లాట్ కేటాయింపును ఫిఫా కౌన్సిల్ ఆమోదించింది. చివరి రెండు ఫిఫా ప్రపంచ కప్ స్థానాలను నిర్ణయించడానికి ఆరు జట్లతో అంతర్ఖండ ప్లేఆఫ్ టోర్నమెంట్ ఇందులో ఉంది.

ప్లేఆఫ్స్‌లోని ఆరు జట్లలో యూఈఎఫ్ఏ (UEFA) మినహా ప్రతి కాన్ఫెడరేషన్ నుండి ఒక జట్టు, ఆతిథ్య దేశాల కాన్ఫెడరేషన్ కాంకాకాఫ్ (CONCACAF) నుండి ఒక అదనపు జట్టు ఉన్నాయి. రెండు జట్లకు ప్రపంచ ర్యాంకింగ్స్ ఆధారంగా సీడింగ్ ఇచ్చారు, రెండు ఫిఫా ప్రపంచ కప్ బెర్త్‌ల కోసం నాలుగు అన్‌సీడెడ్ జట్ల మధ్య జరిగిన రెండు నాకౌట్ మ్యాచ్‌ల విజేతలతో అవి ఆడాయి. ఆతిథ్య దేశాలలో ఒకటైన మెక్సికోలో ఈ నాలుగు మ్యాచ్‌ల టోర్నమెంట్ జరిగింది, దీనిని ఫిఫా ప్రపంచ కప్ టెస్ట్ ఈవెంట్‌గా కూడా ఉపయోగించారు. స్లాట్ కేటాయింపుల ఆమోదం ఓఎఫ్‌సీ (OFC) కి కూడా మొదటిసారిగా ఫైనల్ టోర్నమెంట్‌లో గ్యారెంటీ బెర్త్‌ను ఇచ్చింది: 2026 ఫిఫా ప్రపంచ కప్ అన్ని ఆరు కాన్ఫెడరేషన్‌లకు కనీసం ఒక గ్యారెంటీ బెర్త్ ఉన్న మొదటి టోర్నమెంట్, అన్ని కాన్ఫెడరేషన్‌లు ప్రపంచ కప్ ఫైనల్స్‌కు అర్హత సాధించిన జట్టును కలిగి ఉండటం 2010 ఎడిషన్ తర్వాత ఇదే మొదటిసారి.

అర్హత సాధించిన 48 జట్లలో 26 జట్లు 2022 ఎడిషన్‌లో కూడా కనిపించాయి. ముఖ్యాంశాలు:

* కేప్ వెర్డే, కురాకో, జోర్డాన్, ఉజ్బెకిస్తాన్ తమ ప్రపంచ కప్ అరంగేట్రం చేయనున్నాయి.
* కతర్ మొదటిసారిగా అర్హత ద్వారా టోర్నమెంట్‌కు చేరుకుంది, అంతకుముందు 2022లో ఆతిథ్య దేశంగా మాత్రమే కనిపించింది.
* 1974లో తమ ఏకైక మునుపటి టోర్నమెంట్‌లో ఆడిన తర్వాత డిఆర్ కాంగో, హైతీ టోర్నమెంట్‌కు తిరిగి వచ్చాయి.
* 1986లో తన ఏకైక మునుపటి టోర్నమెంట్‌లో కనిపించిన తర్వాత ఇరాక్ టోర్నమెంట్‌కు తిరిగి వచ్చింది.
* ఆస్ట్రియా, నార్వే, స్కాట్లాండ్ జట్లు 1998లో చివరిసారిగా ఆడిన తర్వాత టోర్నమెంట్‌కు తిరిగి వచ్చాయి.
* 2002లో మూడవ స్థానంలో నిలిచిన తర్వాత టర్కీ మొదటిసారిగా అర్హత సాధించింది.
* 2006 తర్వాత చెక్ రిపబ్లిక్ తొలిసారిగా అర్హత సాధించింది.
* న్యూజిలాండ్, పరాగ్వే, దక్షిణాఫ్రికా (2010 ప్రపంచ కప్ ఆతిథ్య దేశం) 2010లో చివరిసారిగా పాల్గొన్న తర్వాత తిరిగి వచ్చాయి. 2002 తర్వాత దక్షిణాఫ్రికా తన మొదటి విజయవంతమైన అర్హత ప్రచారాన్ని సాధించింది, 85వ ర్యాంక్‌తో న్యూజిలాండ్ అర్హత సాధించిన అత్యల్ప ర్యాంక్ జట్టుగా నిలిచింది.
* అల్జీరియా, బోస్నియా, హెర్జెగోవినా, ఐవరీ కోస్ట్ జట్లు 2014 తర్వాత తొలిసారిగా అర్హత సాధించాయి. 2014 ప్రపంచ కప్ తర్వాత ఒక ప్రధాన టోర్నమెంట్ కోసం బోస్నియా తన మొదటి విజయవంతమైన అర్హత ప్రక్రియను సాధించింది.
* 2022లో మునుపటి టోర్నమెంట్‌ను కోల్పోయిన తర్వాత కొలంబియా, ఈజిప్ట్, పనామా, స్వీడన్ తిరిగి వచ్చాయి.

నాలుగు సార్లు ఛాంపియన్‌గా నిలిచిన ఇటలీ యూరోపియన్ ప్లేఆఫ్ ఫైనల్‌లో బోస్నియా, హెర్జెగోవినా చేతిలో పెనాల్టీల ద్వారా ఓడిపోయి టోర్నమెంట్‌ను కోల్పోయింది, వరుసగా మూడు ప్రపంచ కప్‌లను కోల్పోయిన మొదటి మాజీ ఛాంపియన్‌గా నిలిచింది; 2018, 2022 మాదిరిగానే అర్హత సాధించని ఏకైక మాజీ ఛాంపియన్ ఇటలీ మాత్రమే. ఫిఫా పురుషుల ప్రపంచ ర్యాంకింగ్ 12తో అర్హత సాధించని అత్యున్నత ర్యాంక్ జట్టుగా ఇటలీ నిలిచింది. కోస్టారికా 2010 తర్వాత తొలిసారిగా అర్హత సాధించడంలో విఫలమైంది, 2022లో అర్హత సాధించిన కామెరూన్, డెన్మార్క్, పోలాండ్, సెర్బియా, వేల్స్ జట్లు అర్హత సాధించలేదు. ఆఫ్రికన్ దేశాల్లో 3వ అత్యుత్తమ ర్యాంక్‌లో ఉన్న నైజీరియా వరుసగా రెండవ ఫైనల్స్‌కు అర్హత సాధించలేకపోయింది, దక్షిణ అమెరికాలో పెరూ వరుసగా రెండవ ఫైనల్స్‌ను, చిలీ తమ మూడవ ఫైనల్స్‌ను కోల్పోయాయి.

టోర్నమెంట్‌కు ముందు ఫిఫా పురుషుల ప్రపంచ ర్యాంకింగ్‌లో తుది స్థానాలను సూచించే కుండలీకరణాల్లోని సంఖ్యలతో ప్రాంతాల వారీగా జాబితా చేయబడిన అర్హత సాధించిన జట్లు:

|  |  |  |
| --- | --- | --- |
| **ఏఎఫ్‌సీ** (9)
* Australia (27)
* Iran (20) \*  ఇరాక్ (57)
* Japan (18)
* జోర్డాన్ (63) (అరంగేట్రం)
* ఖతార్ (56)
* Saudi Arabia (61)
* South Korea (25)
* ఉజ్బెకిస్తాన్ (50) (అరంగేట్రం)

**సీఏఎఫ్** (10)
* Algeria (28)
* Cape Verde (67) (అరంగేట్రం)
* DR Congo (46)
* ఈజిప్టు (29)
* ఘనా (73)
* Ivory Coast (33)
* మొరాకో (7)
* సెనెగల్ (15)
* South Africa (60)
* ట్యునీషియా (45)
 | **కాంకాకాఫ్** (6)
* Canada (30) (సహ-ఆతిథ్య దేశం)
* Curaçao (82) (అరంగేట్రం)
* Haiti (83)
* మెక్సికో (14) (సహ-ఆతిథ్య దేశం)
* పనామా (34)
* అమెరికా సంయుక్త రాష్ట్రాలు (17) (సహ-ఆతిథ్య దేశం)

**కాన్మెబోల్** (6)
* Argentina (1)
* Brazil (6)
* కొలంబియా (13)
* ఈక్వడార్ (23)
* Paraguay (41)
* ఉరుగ్వే (16)

**ఓఎఫ్‌సీ** (1)
* New Zealand (85)
 | **యూఈఎఫ్ఏ** (16)
* ఆస్ట్రియా (24)
* Belgium (9)
* Bosnia and Herzegovina (64)
* క్రొయేషియా (11)
* Czech Republic (40)
* ఇంగ్లాండు (4)
* ఫ్రాన్స్ (3)
* జర్మనీ (10)
* Netherlands (8)
* నార్వే (31)
* పోర్చుగల్ (5)
* స్కాట్లాండ్ (42)
* స్పెయిన్ (2)
* Sweden (38)
* స్విట్జర్లాండ్ (19)
* Turkey (22)

  |

### డ్రా

ఎడమ నుండి కుడికి డ్రా ప్రారంభంలో ఫిఫా అధ్యక్షుడు జియాని ఇన్ఫాంటినో, అమెరికా అధ్యక్షుడు డొనాల్డ్ ట్రంప్, మెక్సికన్ అధ్యక్షుడు క్లాడియా షీన్‌బామ్, కెనడా ప్రధాన మంత్రి మార్క్ కార్నీ.
వాషింగ్టన్, డి.సి. లోని కెన్నెడీ సెంటర్‌లో డిసెంబర్ 5, 2025న డ్రా జరిగింది. ఫిఫా మొదటి (2026 నాటికి ఏకైక) ఫిఫా శాంతి బహుమతిని అమెరికా అధ్యక్షుడు డొనాల్డ్ ట్రంప్‌కు అందించడంతో డ్రా వేడుక ప్రారంభమైంది, ఈ పురస్కారం మానవ హక్కుల సంఘాలు, విశ్లేషకులు, ఇతరులలో పరిశీలన, వివాదానికి దారితీసింది.

48 జట్లను 12 చొప్పున నాలుగు పాట్‌లుగా విభజించారు. పాట్ 1లో మూడు ఆతిథ్య దేశాలు, నవంబర్ 2025 ఫిఫా పురుషుల ప్రపంచ ర్యాంకింగ్ నుండి టాప్ తొమ్మిది జట్లు ఉన్నాయి. ర్యాంకింగ్ ప్రకారం మిగిలిన జట్లతో పాట్ 2, 3, 4 ఉన్నాయి. యూఈఎఫ్ఏ ప్లేఆఫ్స్‌లోని నలుగురు విజేతలు, అంతర్ఖండ ప్లేఆఫ్‌ల ఇద్దరు విజేతలు డ్రా సమయానికి తెలియదు, అందువల్ల ఆటోమేటిక్‌గా పాట్ 4కి కేటాయించబడ్డారు. నాలుగు పాట్‌ల నుండి ఒక్కో జట్టును ఎంచుకోవడం ద్వారా 12 గ్రూపులు యాదృచ్ఛికంగా ఏర్పడ్డాయి. "వీలైనప్పుడల్లా" ఏ గ్రూపులోనూ ఒకే కాన్ఫెడరేషన్ నుండి ఒకటి కంటే ఎక్కువ జట్లు డ్రా చేయబడకూడదన్నది ఫిఫా సాధారణ సూత్రం. యూఈఎఫ్ఏ మినహా అన్ని కాన్ఫెడరేషన్‌లకు ఈ సూత్రం వర్తిస్తుంది; ప్రతి గ్రూప్‌లో ఒకటి లేదా రెండు యూఈఎఫ్ఏ జట్లను డ్రా చేయవలసి ఉంటుంది.

షెడ్యూలింగ్ ప్రయోజనాల కోసం మూడు ఆతిథ్య దేశాలను ముందుగా మూడు గ్రూపులకు కేటాయించారు. మెక్సికో గ్రూప్ ఎలో ఉంచబడింది, జూన్ 11న ఎస్టాడియో అజ్టెకాలో టోర్నమెంట్ ప్రారంభ మ్యాచ్ ఆడింది. కెనడా, అమెరికా జట్లు వరుసగా గ్రూప్ బి, డిలలో ఉంచబడ్డాయి. జూన్ 12న అవి వరుసగా టోర్నమెంట్ మూడవ, నాల్గవ మ్యాచ్‌లను ఆడాయి.

అంతర్ఖండ ప్లేఆఫ్‌ల ముగ్గురు సంభావ్య విజేతలకు కాన్ఫెడరేషన్ పరిమితి వర్తిస్తుంది. "పోటీ సమతుల్యతను నిర్ధారించే ప్రయోజనం కోసం" సెమీఫైనల్స్ (నాకౌట్ బ్రాకెట్ వైపులా) కు రెండు వేర్వేరు మార్గాలు ఏర్పాటు చేసినట్లు ఫిఫా ప్రకటించింది. దీని ఆధారంగా ర్యాంకింగ్‌లో మొదటి (స్పెయిన్), రెండవ (అర్జెంటీనా) స్థానాల్లో ఉన్న జట్లను యాదృచ్ఛికంగా వ్యతిరేక మార్గాల్లోని గ్రూపుల్లోకి డ్రా చేశారు, మూడవ (ఫ్రాన్స్), నాల్గవ (ఇంగ్లాండ్) స్థానాల్లో ఉన్న జట్లకు కూడా అదే జరిగింది. అందువల్ల ఈ జతల జట్లు తమ గ్రూపులను గెలుచుకుంటే అవి ఫైనల్ వరకు కలుసుకోలేవు, నాలుగు జట్లు సెమీఫైనల్స్ వరకు కలుసుకోలేవు. పాట్ 1తో ప్రారంభమై పాట్ 4తో ముగిసిన డ్రాలో, ప్రతి జట్టును ఎంపిక చేసి అక్షర క్రమంలో అందుబాటులో ఉన్న మొదటి గ్రూప్‌కు కేటాయించారు. మ్యాచ్ షెడ్యూల్ కోసం పాట్ 1 జట్లు ఆటోమేటిక్‌గా ప్రతి గ్రూప్ స్థానం 1కి డ్రా చేయబడ్డాయి. మిగిలిన పాట్‌ల కోసం వాటి పాట్, అవి డ్రా చేయబడిన గ్రూప్ ఆధారంగా జట్ల స్థానాన్ని నిర్వచించడానికి ఫిఫా ముందుగా నిర్ణయించిన నమూనాను ఏర్పాటు చేసింది.

### జట్ల బేస్ క్యాంపులు

ప్రపంచ కప్ టోర్నమెంట్‌కు ముందు, టోర్నమెంట్ సమయంలో ఉండటానికి, శిక్షణ పొందడానికి 48 జాతీయ స్క్వాడ్‌లు బేస్ క్యాంపులను ఉపయోగిస్తాయి.

పోటీ వేదికలకు వర్తించే నేమింగ్-రైట్స్ స్పాన్సర్‌ల నిషేధం మాదిరిగానే కొన్ని శిక్షణా కేంద్రాల పేర్లను కూడా ఫిఫా మార్చింది.

జట్ల బేస్ క్యాంపుల జాబితా| జట్టు | హోటల్ | శిక్షణా కేంద్రం |
| --- | --- | --- |
|  Algeria | డబుల్ ట్రీ బై హిల్టన్ హోటల్ లారెన్స్, లారెన్స్, కాన్సాస్ | కాన్సాస్ విశ్వవిద్యాలయం, లారెన్స్, కాన్సాస్ |
|  Argentina | ఆరిజిన్ కాన్సాస్ సిటీ రివర్‌ఫ్రంట్, కాన్సాస్ సిటీ, మిస్సౌరీ | స్పోర్టింగ్ కేసీ శిక్షణా కేంద్రం, కాన్సాస్ సిటీ, కాన్సాస్ |
|  Australia | క్లేర్‌మాంట్ హోటల్ & స్పా, బర్కిలీ, కాలిఫోర్నియా | ఓక్లాండ్ రూట్స్/సోల్ శిక్షణా కేంద్రం, అలమేడ, కాలిఫోర్నియా |
|  ఆస్ట్రియా | బకారా రిసార్ట్, గొలేటా, కాలిఫోర్నియా | యూసీ శాంటా బార్బరా హార్డర్ స్టేడియం, శాంటా బార్బరా, కాలిఫోర్నియా |
|  Belgium | హయత్ రీజెన్సీ లేక్ వాషింగ్టన్, రెంటన్, వాషింగ్టన్ | సియాటెల్ సౌండర్స్ ఎఫ్‌సీ పెర్ఫార్మెన్స్ సెంటర్, రెంటన్, వాషింగ్టన్ |
|  Bosnia and Herzegovina | ఆషెర్ ఆడమ్స్, ఆటోగ్రాఫ్ కలెక్షన్, సాల్ట్ లేక్ సిటీ, ఉటా | రియల్ సాల్ట్ లేక్ స్టేడియం, శాండీ, ఉటా |
|  Brazil | ది రిడ్జ్, బాస్కింగ్ రిడ్జ్, న్యూజెర్సీ | కొలంబియా పార్క్, మోరిస్‌టౌన్, న్యూజెర్సీ |
|  Canada | ది వెస్టిన్ బేషోర్, వాంకోవర్, బ్రిటీష్ కొలంబియా | నేషనల్ సాకర్ డెవలప్‌మెంట్ సెంటర్, వాంకోవర్, బ్రిటీష్ కొలంబియా |
|  Cape Verde | గ్రాండ్ హయత్ టంపా బే, టంపా, ఫ్లోరిడా | వాటర్స్ స్పోర్ట్స్ ప్లెక్స్, టంపా, ఫ్లోరిడా |
|  కొలంబియా | గ్రాండ్ ఫియెస్టా అమెరికానా కంట్రీ క్లబ్, గ్వాడలజారా, జాలిస్కో | అకాడెమియా అట్లాస్ ఎఫ్‌సీ, జపోపాన్, జాలిస్కో |
|  క్రొయేషియా | హోటల్ అకా అలెగ్జాండ్రియా, అలెగ్జాండ్రియా, వర్జీనియా | ఎపిస్కోపల్ హై స్కూల్, అలెగ్జాండ్రియా, వర్జీనియా |
|  Curaçao | బోకా రాటన్ మారియట్, బోకా రాటన్, ఫ్లోరిడా | ఫ్లోరిడా అట్లాంటిక్ విశ్వవిద్యాలయం, బోకా రాటన్, ఫ్లోరిడా |
|  Czech Republic | హిల్టన్ గార్డెన్ ఇన్ డల్లాస్-ఆర్లింగ్టన్ సౌత్, ఆర్లింగ్టన్, టెక్సాస్ | మ్యాన్స్‌ఫీల్డ్ మల్టీపర్పస్ స్టేడియం, మ్యాన్స్‌ఫీల్డ్, టెక్సాస్ |
|  DR Congo | ఓమ్నీ హ్యూస్టన్ హోటల్, హ్యూస్టన్, టెక్సాస్ | హ్యూస్టన్ స్పోర్ట్స్ పార్క్, హ్యూస్టన్, టెక్సాస్ |
|  ఈక్వడార్ | లే మెరిడియన్ కొలంబస్, కొలంబస్, ఒహియో | కొలంబస్ క్రూ పెర్ఫార్మెన్స్ సెంటర్, కొలంబస్, ఒహియో |
|  ఈజిప్టు | నార్తర్న్ క్వెస్ట్ రిసార్ట్ & క్యాసినో, ఎయిర్‌వే హైట్స్, వాషింగ్టన్ | గొంజాగా విశ్వవిద్యాలయం, స్పోకేన్, వాషింగ్టన్ |
|  ఇంగ్లాండు | ది ఇన్ ఎట్ మెడోబ్రూక్, ప్రైరీ విలేజ్, కాన్సాస్ | స్వోప్ సాకర్ విలేజ్, కాన్సాస్ సిటీ, మిస్సౌరీ |
|  ఫ్రాన్స్ | ఫోర్ సీజన్స్ హోటల్ బోస్టన్, బోస్టన్, మసాచుసెట్స్ | బెంట్లీ విశ్వవిద్యాలయం, వాల్తామ్, మసాచుసెట్స్ |
|  జర్మనీ | గ్రేలిన్, విన్‌స్టన్-సేలం, నార్త్ కరోలినా | వేక్ ఫారెస్ట్ విశ్వవిద్యాలయం, విన్‌స్టన్-సేలం, నార్త్ కరోలినా |
|  ఘనా | ప్రొవిడెన్స్ బిల్ట్‌మోర్, ప్రొవిడెన్స్, రోడ్ ఐలాండ్ | బ్రయంట్ విశ్వవిద్యాలయం, స్మిత్‌ఫీల్డ్, రోడ్ ఐలాండ్ |
|  Haiti | షెరటాన్ అట్లాంటిక్ సిటీ కన్వెన్షన్ సెంటర్ హోటల్, అట్లాంటిక్ సిటీ, న్యూజెర్సీ | స్టాక్టన్ విశ్వవిద్యాలయం, గాల్లోవే టౌన్‌షిప్, న్యూజెర్సీ |
|  Iran | టిజువానా మారియట్ హోటల్, టిజువానా, బాజా కాలిఫోర్నియా | క్లబ్ టిజువానా శిక్షణా కేంద్రం, టిజువానా, బాజా కాలిఫోర్నియా |
|  ఇరాక్ | గ్రీన్‌బ్రియర్ రిసార్ట్, వైట్ సల్ఫర్ స్ప్రింగ్స్, వెస్ట్ వర్జీనియా | ది గ్రీన్‌బ్రియర్ స్పోర్ట్స్ పెర్ఫార్మెన్స్ సెంటర్, వైట్ సల్ఫర్ స్ప్రింగ్స్, వెస్ట్ వర్జీనియా |
|  Ivory Coast | హోటల్ డ్యూ పాంట్, విల్మింగ్టన్, డెలావేర్ | ఫిలడెల్ఫియా యూనియన్ స్టేడియం, చెస్టర్, పెన్సిల్వేనియా |
|  Japan | ఎంబసీ సూట్స్ బై హిల్టన్ నాష్‌విల్లే డౌన్‌టౌన్, నాష్‌విల్లే, టేనస్సీ | నాష్‌విల్లే ఎస్‌సి శిక్షణా కేంద్రం, నాష్‌విల్లే, టేనస్సీ |
|  జోర్డాన్ | ది నైన్స్ హోటల్, పోర్ట్‌ల్యాండ్, ఒరెగాన్ | పోర్ట్‌ల్యాండ్ విశ్వవిద్యాలయం, పోర్ట్‌ల్యాండ్, ఒరెగాన్ |
|  మెక్సికో | సెంట్రో డి ఆల్టో రెండిమియంటో, మెక్సికో సిటీ | సెంట్రో డి ఆల్టో రెండిమియంటో, మెక్సికో సిటీ |
|  మొరాకో | సోమర్సెట్ హిల్స్ హోటల్, హిల్టన్, వారెన్, న్యూజెర్సీ | పింగ్రీ స్కూల్, బాస్కింగ్ రిడ్జ్, న్యూజెర్సీ |
|  Netherlands | కాస్కేడ్ హోటల్, కాన్సాస్ సిటీ, ట్రిబ్యూట్ పోర్ట్‌ఫోలియో హోటల్, కాన్సాస్ సిటీ, మిస్సౌరీ | కాన్సాస్ సిటీ కరెంట్ శిక్షణా కేంద్రం, రివర్‌సైడ్, మిస్సౌరీ |
|  New Zealand | హయత్ రీజెన్సీ లా జొల్లా, శాన్ డియాగో, కాలిఫోర్నియా | టోరెరో స్టేడియం, శాన్ డియాగో, కాలిఫోర్నియా |
|  నార్వే | గ్రాండోవర్ రిసార్ట్ & స్పా, వింధామ్ గ్రాండ్ హోటల్, గ్రీన్స్‌బోరో, నార్త్ కరోలినా | నార్త్ కరోలినా విశ్వవిద్యాలయం, గ్రీన్స్‌బోరో, నార్త్ కరోలినా |
|  పనామా | నొట్టావాసాగా ఇన్ రిసార్ట్ & కాన్ఫరెన్స్ సెంటర్, న్యూ టెకుమ్సెత్, అంటారియో | నొట్టావాసాగా శిక్షణా కేంద్రం, న్యూ టెకుమ్సెత్, అంటారియో |
|  Paraguay | సిగ్నియా బై హిల్టన్ శాన్ జోస్, శాన్ జోస్, కాలిఫోర్నియా | స్పార్టన్ సాకర్ కాంప్లెక్స్, శాన్ జోస్, కాలిఫోర్నియా |
|  పోర్చుగల్ | ఫోర్ సీజన్స్ హోటల్ పామ్ బీచ్, పామ్ బీచ్, ఫ్లోరిడా | గార్డెన్స్ నార్త్ కౌంటీ డిస్ట్రిక్ట్ పార్క్, పామ్ బీచ్ గార్డెన్స్, ఫ్లోరిడా |
|  ఖతార్ | కోర్ట్‌యార్డ్ బై మారియట్ శాంటా బార్బరా గొలేటా, గొలేటా, కాలిఫోర్నియా | వెస్ట్‌మోంట్ కళాశాల, శాంటా బార్బరా, కాలిఫోర్నియా |
|  Saudi Arabia | ఫోర్ సీజన్స్ హోటల్ ఆస్టిన్, ఆస్టిన్, టెక్సాస్ | ఆస్టిన్ ఎఫ్‌సీ స్టేడియం, ఆస్టిన్, టెక్సాస్ |
|  స్కాట్లాండ్ | రినైసెన్స్ షార్లెట్ సౌత్‌పార్క్ హోటల్, షార్లెట్, నార్త్ కరోలినా | షార్లెట్ ఎఫ్‌సీ శిక్షణా కేంద్రం, షార్లెట్, నార్త్ కరోలినా |
|  సెనెగల్ | ది హెల్డ్రిచ్ హోటల్ అండ్ కాన్ఫరెన్స్ సెంటర్, న్యూ బ్రన్స్‌విక్, న్యూజెర్సీ | రట్జర్స్ విశ్వవిద్యాలయం, పిస్కాటవే, న్యూజెర్సీ |
|  South Africa | కామినో రియల్ పచుకా, పచుకా, హిడాల్గో | యూనివర్సిడాడ్ డెల్ ఫుట్‌బాల్, శాన్ అగస్టిన్ త్లాక్సియాకా, హిడాల్గో |
|  South Korea | ది వెస్టిన్ గ్వాడలజారా, గ్వాడలజారా, జాలిస్కో | చివాస్ వెర్డే వల్లే, జపోపాన్, జాలిస్కో |
|  స్పెయిన్ | ది రీడ్ హౌస్ హోటల్, చట్టనూగా, టేనస్సీ | బేలర్ స్కూల్, చట్టనూగా, టేనస్సీ |
|  Sweden | ది వెస్టిన్ డల్లాస్ స్టోన్‌బ్రియర్ గోల్ఫ్ రిసార్ట్ & స్పా, ఫ్రిస్కో, టెక్సాస్ | ఎఫ్‌సీ డల్లాస్ స్టేడియం, ఫ్రిస్కో, టెక్సాస్ |
|  స్విట్జర్లాండ్ | ఫెయిర్‌మాంట్ గ్రాండ్ డెల్ మార్, శాన్ డియాగో, కాలిఫోర్నియా | శాన్ డియాగో జ్యూయిష్ అకాడమీ, శాన్ డియాగో, కాలిఫోర్నియా |
|  ట్యునీషియా | ఇంటర్‌కాంటినెంటల్ ప్రెసిడెంట్ మోంటెర్రే, శాన్ పెడ్రో గార్జా గార్సియా, న్యువో లియోన్ | రాయాడోస్ శిక్షణా కేంద్రం, శాంటియాగో, న్యువో లియోన్ |
|  Turkey | కోర్ట్‌యార్డ్ మెసా, మెసా, అరిజోనా | అరిజోనా అథ్లెటిక్ గ్రౌండ్స్, మెసా, అరిజోనా |
|  అమెరికా సంయుక్త రాష్ట్రాలు | మారియట్ ఇర్విన్ స్పెక్ట్రమ్, ఇర్విన్, కాలిఫోర్నియా | ఆరెంజ్ కౌంటీ గ్రేట్ పార్క్, ఇర్విన్, కాలిఫోర్నియా |
|  ఉరుగ్వే | ఫెయిర్‌మాంట్ మయకోబా, ప్లేయా డెల్ కార్మెన్, క్వింటానా రూ | మయకోబా శిక్షణా కేంద్రం, ప్లేయా డెల్ కార్మెన్, క్వింటానా రూ |
|  ఉజ్బెకిస్తాన్ | జెడబ్ల్యు మారియట్ అట్లాంటా బక్‌హెడ్, అట్లాంటా, జార్జియా | అట్లాంటా యునైటెడ్ ఎఫ్‌సీ శిక్షణా కేంద్రం, మారియెట్టా, జార్జియా |

### స్క్వాడ్‌లు

టోర్నమెంట్ కోసం తమ తుది స్క్వాడ్‌ను సమర్పించే ముందు, జట్లు టోర్నమెంట్‌కు ఒక నెల ముందు 35 నుండి 55 మంది ఆటగాళ్లతో కూడిన తాత్కాలిక స్క్వాడ్‌ను ప్రకటించాయి. జూన్ 2 నాటికి జట్లు తమ తుది స్క్వాడ్‌లను ప్రకటించాలి. ఒక ఆటగాడు టోర్నమెంట్‌లో పాల్గొనకుండా నిరోధించేంత తీవ్రంగా గాయపడితే లేదా అనారోగ్యానికి గురైతే, జట్టు మొదటి మ్యాచ్‌కు 24 గంటల ముందు వరకు అతని స్థానంలో తాత్కాలిక స్క్వాడ్ నుండి మరొక ఆటగాడిని చేర్చుకోవచ్చు. అయితే గాయపడిన లేదా అనారోగ్యంతో ఉన్న గోల్‌కీపర్ స్థానంలో టోర్నమెంట్ సమయంలో ఏ సమయంలోనైనా తాత్కాలిక స్క్వాడ్ నుండి మరొక గోల్‌కీపర్‌ను చేర్చుకోవచ్చు.

## మ్యాచ్ షెడ్యూల్

గ్రూప్ కేటాయింపులు లేకుండా మ్యాచ్ షెడ్యూల్‌ను ఫిబ్రవరి 4, 2024న ప్రకటించారు. జూన్ 13, 2024న నాకౌట్ దశ కోసం నిర్దిష్ట వేదికలకు కేటాయించిన జతలతో కూడిన నవీకరించబడిన షెడ్యూల్‌ను ఫిఫా విడుదల చేసింది. దీనికి అదనంగా, గ్రూప్ దశ మ్యాచ్‌లను నిర్దిష్ట గ్రూపులకు కేటాయించారు (ఆతిథ్యేతర గ్రూపుల మ్యాచ్‌ల జతలను తుది డ్రా వరకు నిర్దిష్ట మ్యాచ్‌లకు కేటాయించనప్పటికీ; గ్రూప్ వేదికలు తెలిసినా, ప్రతి మ్యాచ్ రోజున ఏ నిర్దిష్ట జతలు ఆడతాయనేది తెలియదు). డ్రా జరిగిన మరుసటి రోజున, డిసెంబర్ 6, 2025న ప్రత్యక్ష ప్రసారంలో పూర్తి షెడ్యూల్‌ను ఆవిష్కరించారు. గ్రూప్ దశ మ్యాచ్‌ల జతలను నిర్దిష్ట మ్యాచ్‌లకు కేటాయించారు, అన్ని మ్యాచ్‌ల ప్రారంభ సమయాలను ధృవీకరించారు.

ఫైనల్ మ్యాచ్‌లో ఫిఫా ప్రపంచ కప్ చరిత్రలోనే మొట్టమొదటి సారిగా సూపర్ బౌల్ తరహా హాఫ్‌టైమ్ షో ఉంటుంది. గ్లోబల్ సిటిజెన్ నిర్మించిన, కోల్డ్‌ప్లే బ్యాండ్ క్రిస్ మార్టిన్ పర్యవేక్షించిన ఈ ప్రదర్శనలో ఫిఫా గ్లోబల్ సిటిజెన్ ఎడ్యుకేషన్ ఫండ్‌కు మద్దతుగా మడోన్నా, షకీరా, బిటిఎస్ సంయుక్తంగా ప్రధాన ఆకర్షణగా నిలవనున్నారు.

ప్రారంభ మ్యాచ్‌లో మెక్సికో ఉంటుందని ప్రకటించారు; ఇది జూన్ 11, 2026న మెక్సికో సిటీలోని ఎస్టాడియో అజ్టెకాలో జరిగింది. ఈ మ్యాచ్‌లో దక్షిణాఫ్రికా ఆడింది. కెనడా ఆడే ప్రారంభ మ్యాచ్ జూన్ 12న టొరంటోలోని బీఎంఓ ఫీల్డ్‌లో జరగగా, అమెరికా ప్రారంభ మ్యాచ్ అదే రోజున ఇంగ్లేవుడ్‌లోని సోఫై స్టేడియంలో జరిగింది. ప్రతి ఆతిథ్య దేశం గ్రూప్ దశలోని తన మూడు మ్యాచ్‌లను స్వదేశంలోనే ఆడేలా షెడ్యూల్ చేశారు.

టెక్సాస్‌లోని ఆర్లింగ్టన్‌లో ఉన్న ఏటిఅండ్‌టి స్టేడియం ఈ టొరంటోలో అత్యధికంగా తొమ్మిది మ్యాచ్‌లకు ఆతిథ్యం ఇవ్వనుంది. న్యూజెర్సీలోని ఈస్ట్ రూథర్‌ఫోర్డ్‌లో ఉన్న మెట్‌లైఫ్ స్టేడియం జూలై 19న ఫైనల్‌కు ఆతిథ్యం ఇవ్వనుంది. క్వార్టర్ ఫైనల్ దశ నుండి జరిగే మ్యాచ్‌లతో కలిపి అమెరికా 78 మ్యాచ్‌లకు ఆతిథ్యం ఇవ్వనుండగా, కెనడా, మెక్సికోలు చెరో 13 మ్యాచ్‌లకు ఆతిథ్యం ఇవ్వనున్నాయి. ఎస్టాడియో అక్రాన్ మినహా ప్రతి టోర్నమెంట్ వేదిక కనీసం ఒక నాకౌట్ దశ మ్యాచ్‌కు ఆతిథ్యం ఇస్తుంది. ఈ మ్యాచ్ షెడ్యూల్ 2026 సీఎఫ్ఎల్ సీజన్‌తో ముblueprint అవుతుంది, దీనివల్ల టొరంటో అర్గోనాట్స్, బీసీ లయన్స్ జట్లకు షెడ్యూల్ వైరుధ్యాలు, సొంత మైదానంలో ఆడే మ్యాచ్‌ల నష్టం జరుగుతుంది. ప్రపంచ కప్ వేదికల సమీపంలో సొంత స్టేడియాలను కలిగి ఉన్న కాన్సాస్ సిటీ రాయల్ส์, ఫిలడెల్ఫియా ఫిట్టీస్, సీయాటెల్ మెరినర్స్, టెక్సాస్ రేంజర్స్ జట్ల 2026 మేజర్ లీగ్ బేస్‌బాల్ సీజన్ షెడ్యూల్‌లను కూడా ఈ మ్యాచ్ షెడ్యూల్ ప్రభావితం చేస్తుంది.

ఆతిథ్య నగరాలను భౌగోళికంగా మూడు ప్రాంతాలుగా విభజించారు:

* పశ్చిమ ప్రాంతం (వాంకోవర్, సీయాటెల్, శాన్ ఫ్రాన్సిస్కో బే ఏరియా, లాస్ ఏంజిల్స్)
* మధ్య ప్రాంతం (గ్వాడలజారా, మెక్సికో సిటీ, మోంటెర్రే, హ్యూస్టన్, డల్లాస్, కాన్సాస్ సిటీ)
* తూర్పు ప్రాంతం (అట్లాంటా, మయామి, టొరంటో, బోస్టన్, ఫిలడెల్ఫియా, న్యూయార్క్/న్యూజెర్సీ)

రౌండ్ల వారీగా షెడ్యూల్| రౌండ్ | మ్యాచ్ రోజు | తేదీ |
| --- | --- | --- |
| గ్రూప్ దశ | మ్యాచ్ రోజు 1 | జూన్ 11–17, 2026 |
| మ్యాచ్ రోజు 2 | జూన్ 18–23, 2026 |
| మ్యాచ్ రోజు 3 | జూన్ 24–27, 2026 |
| నాకౌట్ దశ | 32 మంది రౌండ్ | జూన్ 28 – జూలై 3, 2026 |
| 16 మంది రౌండ్ | జూలై 4–7, 2026 |
| క్వార్టర్ ఫైనల్స్ | జూలై 9–11, 2026 |
| సెమీఫైనల్స్ | జూలై 14–15, 2026 |
| మూడో స్థానం కోసం మ్యాచ్ | జూలై 18, 2026 |
| ఫైనల్ | జూలై 19, 2026 |

గ్రూపుల వారీగా షెడ్యూల్| మ్యాచ్ రోజు | జతలు | గ్రూపులు | తేదీ |
| --- | --- | --- | --- |
| మ్యాచ్ రోజు 1 | 1 వర్సస్ 2
3 వర్సస్ 4 | A | జూన్ 11, 2026 |
| B & D | జూన్ 12, 2026 |
| B, C & D | జూన్ 13, 2026 |
| E & F | జూన్ 14, 2026 |
| G & H | జూన్ 15, 2026 |
| I & J | జూన్ 16, 2026 |
| K & L | జూన్ 17, 2026 |
| మ్యాచ్ రోజు 2 | 1 వర్సస్ 3
4 వర్సస్ 2 | A & B | జూన్ 18, 2026 |
| C & D | జూన్ 19, 2026 |
| E & F | జూన్ 20, 2026 |
| G & H | జూన్ 21, 2026 |
| I & J | జూన్ 22, 2026 |
| K & L | జూన్ 23, 2026 |
| మ్యాచ్ రోజు 3 | 4 వర్సస్ 1
2 వర్సస్ 3 | A, B & C | జూన్ 24, 2026 |
| D, E & F | జూన్ 25, 2026 |
| G, H & I | జూన్ 26, 2026 |
| J, K & L | జూన్ 27, 2026 |

## ప్రసార హక్కులు

* బ్రెజిల్ – TV Globo, SportTV
* బల్గేరియా - నోవా
* బోస్నియా, హెర్జెగోవినా – BHRT, మోజా TV
* కెనడా – CTV, TSN, RDS
* డెన్మార్క్ – DR, TV2
* ఫిన్లాండ్ – YLE, MTV
* నార్వే – NRK, TV2
* స్వీడన్ – SVT, TV4
* యునైటెడ్ స్టేట్స్ – ఫాక్స్, టెలిముండో

2015 ఫిబ్రవరి 12 న ఫాక్స్, టెలిముండో, బెల్ మీడియాలు 2026 పోటీలను కవర్ చేసేలా, వాటి ప్రసార హక్కుల ఒప్పందాన్ని ఇతర బిడ్‌లను అంగీకరించకుండానే పునరుద్ధరించింది. 2022 ప్రపంచ కప్‌ షెడ్యూలును సాంప్రదాయికంగా జరిగే జూన్-జూలై లకు బదులుగా నవంబరు-డిసెంబరులో జరిపేలా రీషెడ్యూలు చేసినందుకు పరిహారంగా ఈ పొడిగింపు మంజూరు చేసారని *న్యూయార్క్ టైమ్స్* అభిప్రాయపడింది. ఎందుకంటే, సాధారణంగా ప్రపంచ కప్పు జరిగే సమయం, ఇతర క్రీడా పోటీలేవి జరిగే సమయం కాదు కాబట్టి వాటికి అడ్డుపడదు. కానీ ఈ షెడ్యూలు మార్పు కారణంగా ప్రధాన ప్రొఫెషనల్ స్పోర్ట్స్ లీగ్‌లతో గణనీయమైన వైరుధ్యాలను సృష్టించింది.

## ఇవి కూడా చదవండి

* 1930 ఫిఫా ప్రపంచ కప్

## మూలాలు

ఉల్లేఖన లోపం: "upper-alpha" అనే గ్రూపులో `<ref>` ట్యాగులు ఉన్నాయి గానీ, దానికి సంబంధించిన `<references group="upper-alpha"/>` ట్యాగు కనబడలేదు